DUELA HAMABOST URTE
Haller!
- Aupa, txiki. - Hepa! Nolatan zu hemen?
Sorpresa atsegina.
Bai, lanean gero hasiko naiz.
Zu topera ikusteko etorri naiz. Berandu iritsi naiz, antza.
- Zelan goizeko terapia? - Primeran.
Yoga baino merkeagoa da.
Ospitalean amaitzen ez baduzu, ederki.
Maggie, ez da gertatuko.
Erizain txarra izango nintzateke.
- Zu? - Bai.
Ez.
- O, ez. - Zer?
Esperanza ezingo da joan. Gripea du.
Jasoko duzu Hayley haurtzaindegitik?
- Gaur? - Bai.
- Gaur aurretiko ikustaldia dut. - Norena?
Barnett Woodsen-ena? Aitortu erruduntasuna.
Hori gustatuko litzaizuke, ezta?
Egingo dut. Garaiz amaitu beharko nuke.
Woodsen libratuz gero, edariak zeure kontura.
Onartuko dizut apustua, Haller.
Berri onak: ostiralean, umea Eddiek zain dezake. Zita-gaua guretzat.
Berri onak, gero.
Jatetxe asko probatu behar ditugu.
Baina Eddie txiki-txikia da. Hayley indartsuagoa da.
Prestatu egingo naiz. Milesker Hayley jasotzeagatik.
Bai.
- Maite zaitut. - Nik ere bai.
- Agur. - Agur.
KALIFORNIA
Balistika-proban izan zinen, inspektorea.
Egingo diguzu emaitzen laburpen bat?
Jakina.
Balen ildaskek bat egin zuten
biktimen gorpuetako balenekin.
Woodsen jaunaren maletategian topatutako pistola
izan zen hilketa-arma.
Milesker, inspektore.
Haller jauna?
Bai, jauna.
Egun on, Bishop inspektorea.
Michael Haller naiz. Ofiziozko Abokatutzan egiten dut lan.
Badakit nor zaren.
Orduan badakizu nire bezeroak heriotza-zigorraren mehatxua duela.
Beraz, dena ondo egin duzuela ziurtatu nahi dut.
- Nola ez. - Ea ondo ulertu dudan.
Identifikatu gabeko lekuko batek eman zizun Woodsen jaunaren berri?
Hala da.
Gero, etxea arakatzeko agindu judiziala jaso zenuten,
iturri anonimo hartan oinarriturik?
Terminoa "isilpeko salatzailea" da.
Ohiko prozedura da.
Noski. Eta, araketa hartan,
pistola Woodsen jaunaren maletategian topatu zenuten?
Hala da.
Gogora iezaguzu, inspektorea, autoa non zegoen?
Woodsen jaunaren garajean.
Sarreran ez?
Ez zegoen sarrerarik.
- Garajea kalean dago. Sarbiderik ez. - Bai.
Eta, autoa garajean zegoenez, kalean ez zenez,
ez zenituzten agindu judizialaren mugak urratu,
aginduak bere gain etxea soilik hartzen baitzuen, ezta?
Hala da.
Esango diguzu nolako eguraldia egiten zuen?
- Eguraldia? - Bai, eguraldia.
Lainotuta zegoen? Euririk?
Hodeitsu zegoen. Eta, bai, euria hasi zuen uneren batean.
Eguraldi Zerbitzu Nazionalaren arabera,
hamaikak aldera euria hasi zuen.
Zure txostenaren arabera, agindua 10:30ean aplikatu zenuen bere etxean.
Hori azaltzen bada, ba bai.
Iritsi zinenean, ez zuen euririk ari.
Ez, euririk ez.
Sentitzen dut. Jauna, honek badu zentzurik?
Ba bai, egia esan.
Inspektorea, hau al da maletategian topatu zenuten pistola?
Bai, hau da.
Zuk esanda, bere garajean aparkaturik zegoen autoan?
Jauna, atsedenaldi labur bat nahi nuke.
Ez dizu lagunduko, Vincent jauna.
Zinpean testigatu duzu
zu etxera iritsi eta gero hasi zuela euria egiten,
baita autoa garajean aparkaturik zegoela ere.
Esan, inspektorea,
autoa euria hasi aurretik garajean baldin bazegoen,
zergatik dago euria kolpe-leungailuan?
Beste aukera bat zera da: autoa, garajean beharrean,
kalean egon izana.
Horrek agindutik at jokatu zenutela esan nahiko luke.
Baduzu esateko ezer?
Nire lekukotzari eutsiko diot.
Jauna, akusazioa baliogabetu nahi dugu.
Fiskaltzaren kasuaren oinarri diren frogak
araketa ilegal baten fruitu dira. Onartezinak, hortaz.
Jauna, aste amaieran erantzun nahiko nuke.
Gaurko azken ordura arte duzu, Vincent jauna. Ez du axolako.
Hurrengoan, zaude xehetasunei adiago.
Zeure buruaz harro, abokatu?
Pozik nago alaba jasotzeko garaiz aterako naizelako. Barka.
Zure bezeroa hiltzailea da. Ondo dakizu.
Bazenuen arauak ez haustea ba. Zeure errua izan da, inspektorea.
Eta zuk ez dituzu hausten?
Abokatuok arauak bihurritzen dituzue, nahi duzuena lortzeko.
Bueno, ba orduan berdinak gara.
Kendu erditik, jode.
Azkenean norbait hilko dute
zure trikimailuen erruz, Haller.
Hausnar ezazu.
Zergatik ez zenidan Glory Days zela esan?
- Nor? - Leporatu dizuten hilketaren biktima.
Giselle Dallinger. Niretzat, Glory Days.
Lehen aldia dut izen hori entzuten.
Nik Giselle gisa ezagutu nuen.
Eta noiz izan zen?
Duela urtebete-edo.
Beste bezero batek, Stacy-k, aurkeztu zidan.
"Bezero?". Zer esan nahi duzu?
Kudeatzailea naiz Gisellen sektorean lan egiten dutenentzat.
Putazaina zara?
Ez, ez da hori.
Lana errazten diet. Kodean aditua naiz.
Web-orri seguru bat dut, goitik behera enkriptatua.
Nire bezeroen bezeroak ikertzen ditut zitaren aurretik.
Arriskua ezerezteko.
Ba ote?
Ez da bizimodua ateratzeko erarik errespetagarriena,
baina ez dut inor ezertara behartu.
Sektorean dagoeneko zeudenekin soilik egiten dut lan.
Seguruago aritzen laguntzen diet.
Hori uste nuen, bederen.
Zenbat eskatzen diezu zerbitzu honengatik?
Ehuneko hogei.
Ohiko putazaina baino askoz hobeto, nik uste.
Glory Days aurkeztu zizun Stacy delakoarekin hitz egin behar dut.
Ados. David-ek, nire kideak, informatuko zaitu.
"Kidea?".
Tira, bikotekidea da. Ez, Davidek inoiz ez du nirekin lan egin izan nahi.
Arrenka eskatu zidan gelditzeko.
Hau nire azken urtea izatekoa zen.
Mundu honetatik ateratzeko aski izango nuen, eta...
Kontatu zer gertatu zen Glory Days hil zen gauean.
Bale, begira. Zera...
Ez dut inork ikusi ninduenik uste, baina bere etxean izan nintzen.
Zergatik?
Dirua zor zidan.
Ez da uste duzuna. Emakumeak jipoitzen ditudala uste duzu?
Usteak erdi ustel, Julian.
Tira, ez nuen egin, aditu? Ez dut halakorik egiten.
Eztabaidatu zenuten?
Bai. Tira, Giselle drogatuta zegoen. Etengabeko arazoa zen.
Zoroaren pare ari zen. Niri oldartu zitzaidan, eta ez alderantziz.
Bultzatu eta urrundu egin nuen.
Egun hartan bi zita izan zituen,
baina ez omen zeukan diru guztia, ez zelako bigarren tipoa agertu.
Sinetsi zenion?
Ez, baina ezin nuenez egoera aldatu, alde egin nuen.
Hamaikak aldera izango zen. Joan nintzenean, ondo zegoen, zin dagit.
Giselle asko gustatzen zitzaidan. Tira, drogatuta ez zegoenean.
Horregatik deitu zintudan. Berak esan zidalako.
Hoberena ei zara.
Ez dakit. Hau nahaspila galanta da. Pertsona garrantzitsua zen niretzat.
Esan dizut ba, ez nintzen ni izan.
Aintzat hartuko dut.
Normalean, horrek berdin dio. Oraingoan, ez.
Kargu-irakurketan ordezkatuko zaitut.
Hortik aurrera, hausnartzeko astia beharko dut, bai?
Eta ez dezagun nire kuota ahaztu.
Dirua ez da arazoa. Bulegoan jasoko duzu.
Zera...
Ezin dut kartzelan jarraitu.
Ulertzen duzu? Ezin. Hemen, ez dut biziraungo.
Bezero denei esaten diedana esateaz gain, ezin dut horren inguruan ezer egin.
Ireki begiak eta itxi ahoa. Hitz egingo dugu.
KAIXO HAWAIITIK
Nire ama Hawaiin bizi da.
Denboratxo bat emango dut han. Denbora asko agian.
Bai, esan?
Bai, Mickey Haller naiz.
Egon. Ondo al dago?
Ondo zaude?
Gazte, ez zenuen zertan etorri.
Nola ezetz? Zer gertatu da?
Ez zitzaizkien proba batzuen emaitzak gustatu.
Bihotz-gaixotasun arina da.
Horrelako gaixotasunak ez dira arinak.
Nire adinean, hiltzen ez bazaitu, arina da.
Egin zerbait baina.
Eman iezadazu gairen bat. Entretenitu nazazu.
Nahikoa duzu jada. Ez dituzu nire arazoak behar.
Zer beste egingo dut? Gelatina jan? Epaiketak telebistan ikusi?
Zerbait baldin baduzu, bota ezazu.
Zu bai zu.
Konforme.
Glory Days gogoratzen?
Bizimoduko neska. Zure kasuan testigatu zuena.
Bai. Berak...
Hawaiira joango zela esan zidan,
mundu hari ihes egiteko. Hau eta guzti bidali zidan.
Eta?
Hara, zigilu-marka.
Ez da Hawaiitik bidalitakoa, Van Nuys-etik baizik.
Gezurra. Ez zen Los Angelesetik joan.
Izena aldatu, eta bizimoduan jarraitu zuen.
Gazte, ezin duzu mundu guztia salbatu.
Tira, badakit, baina...
Ez, Legal, hilda dago.
Norbaitek hil zuen.
Atxilotutako tipoak hots egin dit, Gloryk gomendatuta, antza.
Zure aitarekin hamaika ikusiak nengoela uste nuen, baina hau...
Eta nor da tipo hura?
Kudeatzaile moduko bat. Ez dirudi tipo horietako bat.
Hiltzaile bat?
Begira, denetariko hiltzaileak daude.
Gloryk Russell Lawson-i egin zion aurre birritan.
Tipo hau txiki-txiki egingo zukeen.
Eta Russell Lawson bera, zer?
Espetxean dago. Agian beste norbaiti eman zion agindua.
Ez dut uste. Russell otso bakartia da.
Halakoak bere kabuz egitea gustatzen zaio.
Beste nor izan liteke?
Makina bat tipo arraro ezagutuko zituen.
Tipo arraro bat, bereziki.
Russellenean, Glory beita gisa erabili nuen. Gogoratzen?
Zer? Neuri otu zitzaidan.
Glory kartzelan zegoen.
Kokaina. Hector Moyak, kartel baten buruak, saldu zion.
Tratu bat lortu nion.
Hector saldu zuen, atera ahal izateko.
Ez zenidan hori kontatu.
Anonimoa izan zela suposatu nuen.
Egiaren berri izan bazuen, zer?
Karteleko tipoa ez litzateke egonean egongo salatari baten aurrean.
Gazte, edozein ganorazko abokatuk gauza bera egingo zukeen.
Zure bezeroa atera zenuen.
Ez zen zure errua izan.
Orduan zergatik sentitzen dut baietz?
Ez dakit zer egin. Kasua hartuko dut ala ez?
Erantzuna zeure esku dago.
Dena dela, kontuz aritu behar duzu.
Kartelak ez dira txantxa.
Tipo hark salataria garbitu bazuen,
beharbada hurrengoa abokatua izango da.
Ez nuen zuk horixe esaterik nahi.
Izutu egin nauzu.
HECTOR MORENO IZENA ERE DARABIL HILKETA ETA DROGA-TRAFIKOA
KONSPIRAZIOA SUBSTANTZIAK INPORTATZEKO SAIOA
KOKAINA, FENTANILOA
TIJUANAKO KARTELA HILKETAK
Ez naiz txibatoa, Mickey, badakizu hori.
Begitan hartuko nau akaso. Gamelua da?
Kartzelan geratu nahi?
Egun on, Izzy. Dena ondo?
Baietz uste dut. David delako bat etorri da,
Julian La Cosse-ren kasuko ordainketa egiteko.
Diru guztia dago?
Tira, esan iezadazu zeuk.
Zer?
Astuna da.
Bitxiez ordaindu izan didate, baina lingote bat?
Kasu bat onartu duzue ni eztei-bidaian nengoela?
Nolatan zuek hemen? Ez zarete Los Cabos-en egotekoak?
Euri gehiegi.
Hilabete libre ematen diguzunean, Italiara joango gara.
Hau da, inoiz ez.
- Benetakoa ote? - Hori jakin behar dugu.
Marvin Beedleman-ek baliozta dezala.
Lehenik, deitu bulegora. Siesta-ordu aldakorrak ditu.
- Eta kasu hau? - Glory Days da.
Zer du?
Tira, hilda dago.
Hil egin zuten.
- Zer? - Bai.
Bezeroa akusatua da.
Pozten naiz itzuli zaretelako, zuen beharra izango dut eta.
Hil egin zuten?
Hawaiin bizi zen.
Istorio luzea da.
Poliziaren istorioaren bestelakoa da, ezta?
Bai. Hector Moya gogoratzen?
Karteleko tipoa. Zer, Gloryk salatu zuela jakin zuelakoan zaude?
Aintzat hartzeko moduko aukera da.
Maggiek esan ahal dizu estatuak nora bidali zuen, ezta?
Ez dut estatuak inora bidali zuenik uste.
Bart, ikertu, eta kasua estatuaren datu-basean bilatu dut.
Alferrik. Horrek federalak tartean sartu zirela pentsarazi zidan.
Edo agian beste norbait saltzeko tratua zertu zuen.
Nire asegurua sendotuko dut.
Zerbait gertatzen bazait,
ez dadila Winston-en etorkizuna kolokan egon.
Ez zaizu ezer gertatuko.
Eta zuri, zer? Ziur zaude honi buruz?
Ez nago ziur ezeri buruz, baina, kasua hartzekotan, ziur egon beharko.
Hartu egingo duzu?
Ez dakit. Kasu hau pertsonala da.
Halakoak beti ateratzen dira ondo.
Tira, gero gerokoak.
Arakatu krimenaren gertalekua.
Bere pisuan hil zuten.
Lehengoan ez. Identitate berria zuen.
Informazio guztia txostenean da.
Autopsiaren txostena behar dut.
Forentsearen arabera... Egon.
Hayley?
Aber, itxaron. Zer gertatzen ari da?
Eddie atxilotu dute. Hori gertatu da.
Eddie? Zer Eddie?
Eddie Rojas. Bere ama nire umezaina izan zen.
Zer, Eddietxo?
Bai. Auto bat ostu ei du Beverly Hills-en.
Ume, Eddie Rojas ez litzateke pedaletara ere iritsiko.
Rojas andreak amari deitu dio. San Diegotik ezin du ezer egin.
Lagundu. Ikustaldia gaur da.
Ofiziozko abokatuak akusazioa onartzeko esan dio.
Abokatuak hori esan badio, hori egin behar du.
Ez da zure bezero errudunetako bat. Eddie da.
Aditu? Ez du autorik ostu, ez horixe.
Ez duzu, behin bada ere, zerbait ona egin nahi?
Beverly Hills, e?
Eddie?
- Eddie Rojas. - Haller jauna. Nolatan zu hemen?
Eddie, motel, gogotik hazi zara, gero.
Burlez nekatu nintzen. Institutuan ariketa egiten hasi nintzen.
- Ederki. - Zaude, nire kasua hartuko duzu?
Ez nuen amak zu molestatzerik nahi...
Ez ba. Zure ofiziozko abokatuarekin lan egin ohi nuen.
Gainera, Hayleyk ez lidake barkatuko bestela. Esan zer gertatu zen.
Begira, inoiz ez dut autorik ostu. Ez zen hori gertatu.
Orduan, zer gertatu zen?
Lagun batekin geratu nintzen Beverly Hillsen. Zerbitzaria da.
Itxaroten nengoela, tipo bat agertu zen, bere Lambo eta trofeo-emaztearekin.
Bale. Eta?
Ni nirean nenbilela,
kabroiak giltza eta hamar dolar jaurti zizkidan. "Aparkatu hurbil".
Aparkatzailea zinela uste zuen.
Bai. Eta gertatu izan zaizkit horrelakoak.
Eta, Lamborghini bat izanda, hamar dolarreko eskupekoa?
Gatozen harira. Zer egin zenuen orduan?
Bale.
Autoa hartu nuen.
Tipoari oker zegoela esan behar izan nion, bai, baina ez nuen ostu.
Eta are gutxiago biolentziaz. Ondoko kalean utzi nuen.
Lezio bat irakatsi nahi izan nion.
Oinarri faltsu bati jarraiki eman zizun autoa?
Hark eratutako oinarri faltsu bati jarraiki.
Akaso badut epaian paseo bat izan zela azaltzea.
Baldintzapeko askatasuna. Beharbada, urtebeteren buruan, guztiz libre.
Aurrekariak urtebetez?
Ikusiko dugu. Lehenik, zerbait jango dut.
Ez dut gosaldu. Nahi duzu ezer?
Ez dut janari prozesaturik jaten, Haller jauna.
Azenario zati bat nahi?
Ez, eskerrik asko. Itxaron hemen, bai?
Erreserba Cabon hondartzan egoteko egin genuen,
ez hallean puzzle bat egiten geratzeko.
Bi pieza falta zitzaizkion, eta ez ziren izkinetakoak.
Honexegatik inork ez du asegururik kontratatzen.
Ez badute hondartzan euria egitea barne hartzen,
zertarako balio dute zehazki?
Ebola kasuetarako esan duzu?
Beste dei bat dut, baina elkarrizketa hau ez da amaitu, ez horixe.
Itxaron.
Izzy. Eztabaidan ari naiz aseguru-etxearekin.
Zenbat eman dizute lingotearen truk?
Berrogeita hamasei mila, txekean.
Berrogeita hamasei? Aleluia!
Mickeyk badu astirik gaur arratsaldean?
Auzitegian da. Zergatik?
Lagun batekin bazkaltzen ari naiz.
Koreografoa izatea eskaini diote. Kontratua aztertu nahi du.
Neronek egin dezaket.
- Ez da eragozpena? - Hala, praktikatu egingo dut.
Eta doan egingo dut. Ez naiz bere abokatua.
Milesker, zorretan nago. Bazkaldu eta gero eramango dut.
Bai, lasai. Gero arte.
Ea, jarrai dezagun.
Eseki egin didazu, benetan?
- Badut laguntzerik? - Hori espero dut.
David Lyons naiz. Julianen ordainketa egin nuen.
Bai, lingotea.
Julianen bikotea naiz. Mickeyrekin hitz egin behar dut.
Orain auzitegian dago. Lorna Crane naiz, bere lankidea. Lagun diezazuket?
Jakin nahi nuke ea posible den Julian espetxetik ateratzea,
zeren eta...
Nahi baduzu, eser zaitez. Te pixka bat nahi duzu?
Uler ezazu, Julian ez da gaizkilea.
Bera, tira, informatikoa da areago. Han, ez du biziraungo.
Prest egon zaitezen nahi dut.
Juliani hilketa leporatu diote.
Edonor dela ere,
fidantza handia izango da. Fidantzarik baldin badago.
Ondo da. Ordain genezake. Urre gehiago daukagu.
Galdetu beharra dut: eta urrea, zer?
Istorio luzea da.
Ogasuna ez legoke pozik Julianen diru-sarrera motekin.
Dirua bankuan izatea baino seguruagoa da.
Los Angelesetik joateko asmoa genuen, apur bat bakarturik bizitzeko.
Kolapsistek bezala?
Julianek "errealista" nahiago du.
Zortzi urte...
daramatzagu elkarrekin.
Eta ez da perfektua, baina maite dut.
Eta ez zuen inor hil. Ez da horretarako gauza.
Honek bera ez hiltzea espero dut.
Gutxi gorabehera, noiz gertatu zen, agentea?
Hamabi eta erdietan.
Auto-lapurreta baten gaineko abisua jaso genuen.
Salatua Crescent-en aparkatzen ikusi nuen,
lapurtutako ibilgailuarekin bat egiten zuen autoan.
Zer egin zenuen?
Salatua gelditu.
Autoa legez kanpo zeukala argitutakoan,
atxilotu egin nuen.
Milesker, Gibbons agentea.
Zure lekukoa, Haller jauna.
Ea, Gibbons agentea,
Rojas jaunaren aparkalekuari dagokionez,
zer distantziatara dago
balizko lapurreta gertatu zen tokitik?
Lau-bat blokera.
Lau blokera.
Tira, hori ez dago oso urruti.
Ohikoa al da
norbaitek auto bat era biolentoan lapurtu,
eta lau bloke pasata uztea?
Ez, ez da ohikoa.
- Baina beste zerbait ere egin zuen. - Barka?
Ikerketan, trafiko-grabaketa bat topatu genuen.
Horretan, salatua
autoa luzaroan gidatzen azaltzen da.
Trafiko-grabaketa? Andrea, inon ez da trafiko-grabaziorik...
Gibbons agenteak atzo topatu zuelako da hori.
Nik ere ez dut hura aztertzeko astirik izan.
Hau aurretiko ikustaldia da, Haller jauna, ez epaiketa.
Hamabost minutu dituzu dena ikusteko.
- Eskerrik asko, andrea. - Oso ondo.
Atsedenaldi labur baten ostean itzuliko gara.
Autoa aparkatu, eta listo?
Lamborghini bat zen.
Bueltatxo bat eman nuen. Zuk ez zenukeen egingo?
Hau poliziari kontatu nion jada.
Badakit, baina bezero bati hilketa leporatu diote.
Auskalo zer gerta litekeen baliagarri.
Zuen bezeroa errugabea da?
Erruduna dela frogatu arte, bai. Kontua horretan datza.
Nahi duzu bat?
Indica da. Baretu egiten du.
Ez, milesker. Egun luzea dut aurretik. Ezin naiz batere baretu.
Bueno, ba has zaitez hizketan, faborez.
Ados.
Lanetik itzuli berria nintzen,
eta Giselle entzun nuen, norbaitekin borrokan.
Axola dizu...
O, ez.
Horma finak dituzu?
Ez.
- Utziko? - Bai.
Maiz entzuten duzu auzokoen zarata?
Tira, maiz ez, baina ordukoa ozena izan zen.
Gizona sutan zegoen. Behin eta berriz esan zuen, "Gezurrik ez, ostia!".
Eta ikusi ahal izan zenuen?
Ez, baina, alde egin zuenean, atea hain gogor itxi zuen,
ezen nire hormak dar-dar egin baitzuen.
Gero, kea usaindu nuen.
Kea?
Bai, ondoko ateko suarena.
Suhiltzaileei deitu nien.
Iritsi zirenerako, langarreztagailuek sua itzalia zuten.
Eraikin osoan jarri zituzten, duela urtebete-edo.
Hiriko arauak. Horrelako zerbait.
Bale.
Badut beste zerbait galdetzerik?
Posible al da zuk gau hartan hauetako gominola bat jan izana?
Ez, ez horixe. Lana dudanean, ez.
Banatzailea zarela esan duzu. Zein enpresatan? DoorDash-en?
Ez. Maria. Bai, maria banatzen dut.
Perretxikoak, batzuetan. Baina hori ez da nire ogibide nagusia.
Bale.
Schwartz jauna, hona agenteak erakutsitako grabazioa, 405 autobidekoa.
Ezagutzen duzu auto hau?
Nire autoa da. Matrikulak nabarmentzen du.
Eta ezagutzen duzu zure autoa gidatzen ari den gizona?
Autoa biolentziaz ostu zuen tipoa da.
Gizon hori auzi-aretoan dago?
Bera. Han eserita dagoena.
Azal bedi agirian lekukoak salatua identifikatu duela.
Schwartz jauna,
deskribatuko diguzu gau hartan gertatutakoa?
Azkar gertatu zen. Saiatuko naiz.
Etxerako bidean, semaforo batean geratu nintzen.
Kapota irekita nuen. Gora begiratzean,
gizon hark pistola batez apuntatu zidan. Aurpegiaren kontra estutu zidan.
Autotik irteteko oihukatu zidan. Izututa nengoen.
Sartu, eta autoa eraman zuen.
Zer ordutan gertatu zen?
Hamaikak aldera.
Hala ere, ez zenion ordubete igaro arte poliziari gertatutakoa jakinarazi.
Esango diguzu zergatik?
Shockean nengoen. Bizitza begien aurretik pasatu zitzaidan.
Gogoan nire emazte ederra baizik ez nuen.
Harengana itzuli nahi nuen, etxera.
Auto bat eskatu nuen. Etxera iritsitakoan, poliziari deitu nion.
Ez nuen emakume horrekin ikusi. Ilehoria zen, eta askoz gazteagoa.
Milesker, jauna.
Haller jauna?
Momentu bat izan nahi nuke, andrea, bezeroarekin hitz egiteko.
Giltza giltzatako batean zegoen, edo prest zegoen aparkatzailearentzat?
Giltza bakarra zen. Prest zegoen.
- Gustuko duzu larrua jokatzea? - Ez horixe.
Pena da. Toki okerrean zaude.
Arratsalde on, Schwartz jauna.
Lapurretaren ostean etxera joan zinela testigatu duzu, ezta?
Bai.
Berandu zen. Emaztea zain zenuen, etxeko atea irekitzeko?
Ez, ez nuen esnatu nahi. Neronek ireki nuen.
Ados. Sarraila adimenduna duzu aurreko atean?
Objekzioa. Ez da garrantzitsua.
Andrea, hiru galdera falta zaizkit garrantziari heltzeko, uzten badidazu.
Hiru, Haller jauna, besterik ez. Erantzun, Schwartz jauna.
Ez, ez dut sarraila adimendunik.
Etxeko giltza darabilzu aurreko atea irekitzeko?
- Zer ostra bestela? - Schwartz jauna.
Sentitzen dut, andrea.
Bai, etxeko atea erabili nuen.
Ederki. Badaukazu hemen? Erakutsiko diguzu?
- Horra. Pozik? - Bale...
Andrea, hiru galdera izan dira dagoeneko.
Orain, garrantzia.
Argi utzi dugu
etxeko eta autoko giltzak giltzatako berean dituzula, nik bezala.
Mundu guztiak bezala.
Bai. Baina zerbait ez dut ulertu.
Etxeko giltzak giltzatakoan bazeneuzkan,
eta giltzok nire bezeroak eraman bazituen,
nola ireki ahal izan zenuen aurreko atea?
Akaso nire bezeroak ez zituen giltzok hartu.
Aparkatzailearentzako giltzak eman zenizkion...
Barka, hanka sartu dut.
Ez ziren giltzatakoko etxeko giltzak izan.
Harri baten azpian gordetzen ditugun giltzez...
Zabor gezurti hori!
Andrea, ordena.
Giltza pasa den hilean mugitu nuen!
Neska harekin zeunden berriz.
Hau guztia hori estaltzeko asmatu duzu.
Eseri eta isildu, edo bota egingo zaitut.
Ez da uste duzuna.
Koitadu hori aparkatzailetzat jo zenuen?
Putasemea ez, putaseme arrazista zara!
Aguazila, kanpora ezazu!
Abokatu, hamar minutuko etena. Itzuli aurretik, konpon ezazu hau.
Autoaren giltza eman zion. Baimena eman zion.
Aparkatzeko, agian, baina ez hiritik bueltak emateko.
Paseoa ostutako autoarekin. Urtebeteko espetxea, bost milako isuna.
Atsegina izaten ari naiz. Delitu larri bat lepora niezaioke.
Ba egin ezazu. Aurrera.
Epaimahaiak entzungo du nola senar desleiala
arrazista izan zen nire bezeroarekin,
baita nola, dena estaltzeko, delitu bat egotzi zion ere.
Zuk irabazteko moduko panorama deritzozu honi?
Beraz, ez isunik, ez espetxerik,
eta zigorra berehala ezerezteko paperak sinatuko dituzu.
Schwartz jauna txosten polizial bat
iruzurrez betetzeagatik akusatu nahi bazenu,
nire bezeroak pozik testigatuko luke.
Ederki.
Ai, ama. Gauza ilun asko topatu dituzu kontratuan.
Sinatzear nengoela, bihozkada batek geldiarazi ninduen.
Egin kasu bihozkada horiei,
Las Vegasen ezkontzeko izan ezik.
Hau ezereztu eta itzuliko dut. Gero, berriz helduko diogu.
Eskerrik asko, berriz ere.
Lasai. Zorte on. Dantzatu lur jota geratu arte.
Ez. Ez geratu lur jota.
- Zorretan nago. - Lasai, laztana.
Ez dezagun telebistagatik harremana galdu.
Ez. Zin dagit.
Ondo zaude?
Jeloskor nago. Txarto dago hori?
Cat dela eta?
Batera hasi ginen. Orain telebistan egongo da.
Nik nekez ordain dezaket nire estudioko lurren konponketa.
Bide okerretik nabilela sentitzen dut.
Bakoitzak bere bidea du.
Fakultatea utzi nuen. Orain, graduatzear nago.
Hau desbideratze txiki bat baino ez da.
Arrazoi duzu. Gurpil zoro katastrofistetan trabatzen naiz.
Etorkizunean arreta gehiegi jartzeak antsietatea sortzen du.
Iraganean bizitzeak depresioa eragin dezake.
Hobe da momentuan egotea.
Budismoa ote?
Ba ote?
- Hurrengo Dalai Lama izango naiz? - Baliteke.
- Hepa. - Ai ene!
- Hayley, nolatan zu hemen? - Hepa!
Eddierengatik joan naiz auzitegira.
Aitak kargu guztiak ezereztu ditu.
Tipoari gezur potolo bat igarri dio.
Zure aita magoa da.
Ez, oso ona da lege-hutsuneak topatzen.
Lan bat da, bezeroa edonor dela ere.
- Eskertzen dizut, jauna. - Bai.
Dena ordaintzeko bidea topatuko dut. Lan bat behar dut baina.
Entrenatzaile pertsonala zara gimnasio batean.
Zuzendariak atxilotu nindutela jakindakoan kaleratu ninduen.
Zer? Hori izugarria da.
Ez kezkatu, Eddie. Familiakoa bezalakoa zara. Doan.
Ez ba. Nire zorrak kitatzen ditut, kosta ahala kosta.
Agian badago oraintxe bertan ordaintzeko modu bat.
Gidatzeko baimenik bai?
Tira, Izzy.
Nire ordezkoa behar duzu, baita babestuko zaituen norbait ere.
Bai. Hori bai ideia ona.
Ados nago. Errefortzuak behar ditugu, bereziki orain.
Kasualitatez, baduzu autodefentsa-noziorik?
Gerriko beltza naiz judoan.
Barka. Zeri buruz ari zarete?
Eddie, nire gidaria izan nahiko zenuke?
Benetan?
Ordaindu nahi badidazu, astero kenduko dizut soldatatik.
Nik horrelaxe egin nuen lan. Ondo atera zen.
Benetan diozu?
Proba dezagun astebetez.
Ez ezazu Lincolna Lamborghinia bezala gidatu.
Oso gidari segurua naiz. Ez nion urratu bakarra ere egin.
Ez nuen abiadura-muga ere urratu.
Lamborghini batean, alajaina.
Bale.
Eskerrik asko.
Ez zaizu damutuko, Haller jauna.
Horrela deitzen badidazu, damutu egingo zait.
Entrenatzaile pertsonal plantilla bat zertuko dut lan honi esker.
Neure kabuz egingo dut.
Lehen bezeroa izan zintezke. Entrenatzen duzu?
Zeri barre? Tenisean jolasten dut. Surfean aritzen naiz.
Bale. Ba horri pisu-entrenamendua eta dieta bat atxikiko genioke.
- Hau ondo aterako da. - Dibertigarria izango da.
Aurretiko autopsiaren emaitzak.
Gloryren hioide-hezurra bi puntutan hautsirik zegoen.
Hau da, ziur aski itota hil zuten.
Forentseak heriotza-ordua gaueko hamaikak eta goizaldeko hirurak artean jarri du.
Julianek Gloryrenean 11etan egon izana onartu du.
Bai, baina, antza, gau hartan su bat egon zen Gloryren pisuan.
Suhiltzaileak 11:43ean iritsi ziren.
Zer-nolako sua?
Tira, Glory erretzen ari zela lokartu zelako susmoa izan zuten,
baina, hioide-hezurra hautsirik zuenez, hori ezinezkoa zatekeen.
Hortaz, Julian joan eta 43 minutura iritsi ziren suhiltzaileak.
Hector Moyaren tipo batek Glory hiltzeko aski denbora.
Bai, baina sua, zer?
Oraindik ez dut poliziaren txostena,
baina sua hilketa estaltzeko piztu zutelakoan nago.
Ez zuten langarreztagailu-sistemarik espero.
Kartel bateko tipoak zergatik ezabatu nahiko lituzke bere aztarnak?
Jendea hiltzeaz harrotzen dira.
Ez gaude Mexikon baina.
Hemen ezin dituzte poliziak erosi. Denak ez, behintzat.
Lan bikaina. Sakontzen jarrai dezagun.
Glory Daysek eta Hector Moyak lotura bat dute. Topatu egingo dugu.
Egun on, Haller jauna.
Egun on, Eddie.
Beste egun eder bat.
Ez duzu zertan ateari eutsi. Eskerrik asko.
Zer da hau?
Goizeko altxagarririk onena.
Kalea, lapa-belar erroa eta asun-hostoa. Probatu.
Ona, ezta?
Belar-fresko zelai bat edatea modukoa.
Zapore horixe du, bai.
Zer gertatzen da?
Segurtasuna, jauna.
Jakina. Nola ez.
Kontatu gau hartan gertatutako guztia, Julian.
Guztia kontatu dizut.
Lepoa hautsi zioten.
Hil arte ito zuten.
Ez bazinen zu izan, istorio bat behar dut hiltzailearen inguruan.
Ulertzen duzu?
Bi zita izan zituen egun hartan. Norekin?
Bezero berriekin.
Bata Brad Nelson, edo Nielsen, izan zen. Hori uste dut.
Bestea Price, Daniel Price. Erreserba linean egin zuten, eta dirutan ordaindu.
Ohikoa. Inork ez du arrastorik utzi nahi, eta ni ez nago kriptoen munduan.
Lehenak gela bat zuen Peninsula hotelean, eta bigarrenak Roosevelt-ean.
Gelen zenbakiak gogoratzen?
Zerbitzarian daude.
Ordu batzuk pasata, ez nuenez Gisellen berri izan, deitu egin nion.
Lehen zita ondo egon zela esan zidan. Bigarren tipoa ez ei zen agertu.
Zergatik zaude gezurra izan zelakoan?
Gezurra esan ohi zidalako.
Hotelera deitu, eta tipoarekin hitz egin nuen, aldez aurretik.
Zita iruzurra edo tranpa ez dela ziurtatzeko egiten dut.
- Orduan joan zinen Glory ikustera? - Bai.
Dirua hartu nahi nuen, berak droga erosten xahutu aurretik.
Oldartu zitzaizunean, zuk bultzatu baino ez zenuen egin.
Ez! Tira...
Bai. Agian oratu egin nion, geldi zedin. Badakizu.
Nondik oratu zenion?
Lepotik oratu zenion, Julian?
Lepotik oratu zenion?
Bai, baina hari kontra egiteko izan zen.
- Gezurra esan zenidan. - Zaude. Ez, itxaron.
- Bilatu abokatu bat. - Ez.
Badakit itxura txarra duela, baina ez naiz hiltzailea.
Sinets iezadazu. Nigatik ez bada, Gisellengatik.
Edo Gloryrengatik. Dena dela. Horregatik esan zidan zugana jotzeko.
Zer esan nahi duzu?
Esan zidan, "Zerbait gertatzen bazait, esan Mickeyri. Zer egin jakingo du".
Gero, bera hil, eta ni akusatu ninduten.
Horregatik deitu nizun.
Zer da hau?
Interes-gatazken deskargua.
Glory nire bezeroa izan zen. Sinatu behar duzu.
Hau da, zure kasua hartuko dut.
Bale.
Ordua da.
Bale.
Hori esan zuen? "Esan Mickeyri. Zer egin jakingo du?".
Bai, antza.
Ai ene. Mickey, beste mundutik hizketan ari zaizula dirudi.
- Julian errugabea ote? - Oraindik ez nago ziur.
Pertseberatuz baino ez ditut erantzunak lortuko.
Gero gerokoak. Ea, kargu-irakurketa. Badakizu fiskala nor den?
Bai, izena hemen nonbait dut.
Berria da.
Riverside-tik Los Angelesera bidali berri dute.
Hemen nonbait daukat. Ea, non jarri dut baina?
- Segundo bat. - Ados, bai.
- Haller. - Hepa, inspektorea.
Orain ja ez.
Erretiro aurreratua.
Izan nuen horren berri.
Ez nuen beste aukerarik izan.
Woodsen kasuan egin zenuenaren ostean,
akabo nire karrera.
Lasai baina.
Ongi bukatu nuen.
Ikertzailea naiz distrituko fiskaltzan.
La Cosse kasuan zaude?
Elkar askoz maizago ikusiko dugu orain.
Dibertigarria izango da. Bere garaian bezala.
Zer ondo.
Nor da tipo hori?
Gorroto nauen polizia ohi bat.
Askotxo daude, ez?
Lorna!
David, dena ondo?
Ez. Kartzelatik deitu berri didate.
Begira, Julian...
Julian ospitalean dago.
Espetxekoan?
Mundu guztia elkarrekin bilurtu zuten. Julianek klaustrofobia du.
Izu-atakea izan zuen.
Konortea galdu zuen. Bihotzekoa zelakoan zeuden.
Ai, ama.
Behaketan dago. Kargu-irakurketa bera gabe egin ahalko dute?
O, ez. Geroratu beharko dugu.
Ezin dugu denborarik galdu. Handik atera behar dugu.
Ezin du han jarraitu!
David, sentitzen dut.
Hayleyk lo hartu du azkenean.
Goodnight Moon liburua buruz dakit ja.
Gaur gertatutakoa entzun dut. Woodsen-en ikustaldia.
O, bai. Tragoak zor dizkidazu.
Ez, jakin dut Bishop umiliatu egin duzula lekukoen tribunan.
Ez, bere errua izan da. Bere plaka lohitu du.
Agian bai, baina kontuz ibili behar duzu halere, Mickey.
Bishop modukoek memoria ona dute, eta zuk egoera tenkatzen duzu beti.
Ez, Maggie, bezeroa defendatzen dut. Baina diozuna aintzat hartuko dut.
Eskerrik asko.
Bide batez: asteburuan etxe hura erakutsiko dute,
Hayleyrentzako atzeko patioa duena.
Garestiegiena dena?
Badakit askotxo dela, baina
toki hau txiki geratzen ari zaigu.
Bai.
Agian konpon dezaket.
Bai?
Woodsen ikustaldia.
Fiskala Jerry Vincent zen, ezta?
Merkatu pribatuan sartuko dela esan zidan.
Banekien ba nik.
Akaso nik ere egin beharko nuke.
Ia musu-truk egiten dut lan defentsa publikoan.
Esperientzia ona da, baina...
Ene... Zer?
Zure aita bezalakoa izan nahi duzu?
Nahi dugun etxea erosi gura dut.
Ezingo zara defendatzaile pribatu batekin ezkonduta egon?
Publiko bat aski txarra da ja.
Pribatua bazara, bulegoan lotsa-lotsa eginda egongo naiz.
Begira, erronka bat izango da.
Moldatuko gara.
Gugan sinesten dut.
Bai?
Bai.
Konforme.
Agin iezadazu zerbait.
Edozer.
Kontuz ibili, Mickey.
Benetan diotsut.
Agintzen dizut.
Bihar goizago etortzea otu zait.
Pisu eta goma batzuk ekarriko ditut, zuk entrenatzeko.
Estres apur bat askatzeak mesede egingo lizuke.
Beste noizbait, Eddie. Bihar arte, e?
Eddie?
Halakorik.
MICHAEL CONNELLYREN ELEBERRIETAN OINARRITUA
Azpitituluak: Xabier Izagirre Aizpitarte